**- สำเนา -**

**รายงานการประชุมนายก/ปลัดองค์กรปกครองส่วนท้องถิ่น**

**ครั้งที่ 5 / 2554**

**วันที่ 9 พฤษภาคม 2554**

**ณ ห้องประชุม 771 ศาลากลางจังหวัดพิษณุโลก**

**……………………….**

**เริ่มประชุม เวลา เวลา 13.30 น.**

 เมื่อที่ประชุมพร้อมแล้ว นายยงยศ เมฆอรุณ รองผู้ว่าราชการจังหวัดพิษณุโลก ประธานในที่ประชุมได้กล่าวเปิดประชุมและดำเนินการประชุม ตามระเบียบวาระดังต่อไปนี้

**ระเบียบวาระที่ 1** เรื่องที่ประธานแจ้งให้ที่ประชุมทราบ

1. เตรียมการเรื่องภัยจากลมพายุฤดูฝน และน้ำท่วม
2. การรับสมัคร และเลือกตั้งนายกเทศมนตรีนครพิษณุโลก
3. เชิญชวนร่วมงานวันเกษตรกร (พิษณุโลกเมืองสารพันเกษตร ครั้งที่ 5) ปี 2554

**ที่ประชุม รับทราบ**

**ระเบียบวาระที่ 2** รับรองการประชุม ครั้งที่ 4/2554 เมื่อวันที่ 21 เมษายน 2554

ที่ประชุมมีมติรับรองรายงานการประชุมครั้งที่ 4/2554 เมื่อวันที่ 21 เมษายน 2554

**ระเบียบวาระที่ 3** **ข้อราชการจาก สถจ.พล.**

 **3.1 คำขวัญ อปท.**

ตัวอย่างคำขวัญ อปท. 5 แห่ง

 **1. อบต.งิ้วงาม** อ.เมืองฯ

หลวงพ่อขาวศักดิ์สิทธิ์ ศูนย์รวมจิตใจประชา ค่ายทหารกล้าพระเจ้าตาก ที่พลับพลาทางชลมารค ร. 5 นานาผลไม้และพืชผล ชุมชนถิ่นฐานเกษตรกรรม

 **2. อบต.ชุมแสงสงคราม** อ.บางระกำ

ชุมแสงสงคราม นามระบือ เลื่องลือหลวงพ่อขาว ตำนานเเก่ฐานทัพ รวยทรัพย์ น้ำมันดิบ เสริมอาชีพจักรสาน มุ่งงานเกษตรกรรม อร่อยล้ำปลาแม่น้ำยม ล้วนคนชมหมาบางแก้ว

 **3. อบต.มะตูม** อ.พรหมพิราม

หลวงพ่อดิษฐ์คู่บ้าน หลวงพ่อปานลือนาม หลวงพ่อสามวัดท่าไชย ผักปลอดภัยไร้สารพิษ ดั่งทั่วทิศบ้านมะตูม รวมกลุ่มพัฒนาฝีมือแรงงาน สืบสานดนตรีมังคละ

 **4. อบต.บ้านพร้าว** อ.นครไทย

บึงหลวงร่มเย็น งามเด่นบุญบั้งไฟ ปักธงผา ขี่ควายประเพณี ของดีผักตบชวา งามตาผ้าทอมัดหมี่ เย็นฉ่ำดีลำน้ำฐาน

 **5. อบต.ห้วยเฮี้ย** อ.นครไทย

 ลำไผ่เฮี้ยประโยชน์ล้ำ แหล่งน้ำตกมากมี มวลประชาสามัคคี ประเพณีปราสาทผึ้ง รวมถึงข้าวพันก้อน เอื้ออาทรผู้มาเยือน

**ที่ประชุม รับทราบ**

 **3.2 การปรับปรุงกรอบพนักงานจ้าง 4 ปี**

ก.อบต.จังหวัดพิษณุโลก ในการประชุมครั้งที่ 2/2554 เมื่อวันที่ 17 กุมภาพันธ์ 2554 ได้มีมติให้นำเรื่องการปรับปรุงกรอบอัตรากำลังพนักงานจ้าง 4 ปี เข้าที่ประชุมผู้บริหารท้องถิ่นประจำเดือน ในกรณีที่ อปท. ได้ตั้งงบประมาณไว้ในข้อบัญญัติงบประมาณรายจ่ายประจำปี เพื่อดำเนินการจัดซื้อรถประเภทต่างๆ ซึ่งจะต้องมีพนักงานขับรถประเภทนั้นๆ เฉพาะตำแหน่ง จึงขอให้ อปท. ได้กำหนดกรอบตำแหน่งพนักงานจ้างตำแหน่งนั้นๆ ไว้ในกรอบอัตรากำลังให้สอดคล้องกันกับการจัดซื้อรถด้วย โดยเฉพาะแผนอัตรากำลังพนักงานจ้างรอบใหม่ (พ.ศ.2556 – 2559)

**ที่ประชุม รับทราบ**

* 1. **สรุปผลการสำรวจแสดงความคิดเห็นการจัดงาน “วันท้องถิ่นไทยประจำปี 2๕๕๕”**

 1. ข้อมูลผู้ตอบแบบสำรวจ

 1.1 หน่วยงาน

 - ผู้ตอบแบบสำรวจที่มาจาก อบต. จำนวน 71 คน คิดเป็นร้อยละ74.74 - ผู้ตอบแบบสำรวจที่มาจาก เทศบาล จำนวน 14 คน คิดเป็นร้อยละ 14.74

 - ไม่ระบุหน่วยงาน จำนวน 10 คน คิดเป็นร้อยละ 10.52

 1.2 ตำแหน่ง

- ผู้บริหาร อปท. จำนวน 18 คน คิดเป็นร้อยละ 18.95

- ข้าราชการ / พนักงาน อปท. จำนวน 36 คน คิดเป็นร้อยละ37.89

- ไม่ระบุตำแหน่ง จำนวน 41 คน คิดเป็นร้อยละ 43.16

 2. เห็นควรกำหนดให้มีการจัดงาน “วันท้องถิ่นไทยจังหวัดพิษณุโลก ประจำปี ๒๕๕๕” และปีต่อๆ ไป หรือไม่

 2.1 เห็นว่า ไม่ควรจัด จำนวน 3 คน คิดเป็นร้อยละ 3.16

 2.2 เห็นว่า ควรจัดทุกปีต่อเนื่องไป จำนวน 90 คน คิดเป็นร้อยละ 94.74

 2.3 ไม่แสดงความคิดเห็น จำนวน 2 คน คิดเป็นร้อยละ 2.10

 3. เห็นว่าควรจัดทุกปีต่อเนื่องไป และควรจัดในลักษณะ ดังนี้

 3.1 เห็นว่า อปท. หมุนเวียนกันเป็นเจ้าภาพในแต่ละปี จำนวน 19 คน

คิดเป็นร้อยละ 20

 3.2 เห็นว่า ควรให้จังหวัดเป็นเจ้าภาพ โดย อปท. อุดหนุนงบประมาณ จำนวน 56 คน คิดเป็นร้อยละ 58.95

 3.3 ควรจัดในรูปแบบอื่น ๆ จำนวน 20 คน คิดเป็นร้อยละ 21.05

เช่น 1) ให้ อบจ.พล.จัด

 2) ให้ อบจ.พล และทน.พล. ร่วมกันจัด

 3) ให้ อบจ.พล. ทน.พล และ สถจ.พล ร่วมกันจัด

 4) ให้ อปท. โดยแบ่งเป็นอำเภอละปี

 5) ให้ อบจ.พล. ทน.พล เทศบาล อบต. หมุนเวียนจัด (แบ่งตามประเภทการปกครอง)

 6) ให้ อบจ.พล และทน.พล. และอำเภอแต่ละอำเภอหมุนเวียนจัด

 4. ควรกำหนดให้มีการจัดกี่วัน และใช้สถานที่ใดเป็นสถานที่จัดงาน

 4.1 เห็นว่าควรให้มีการจัดงาน ๑ – ๒ วัน โดยใช้สนามหน้าศาลากลางจังหวัดกลางจังหวัด จำนวน 61 คน คิดเป็นร้อยละ 64.21

 4.2 เห็นว่าควรให้มีการจัดงาน ๓ – ๕ วัน โดยใช้สนามกีฬา จำนวน 13 คน คิดเป็นร้อยละ 13.68

 4.3 มีความเห็นเป็นอย่างอื่น จำนวน 21 คน คิดเป็นร้อยละ 22.11

 1) ควรจัดงาน 1 - 2 วัน โดยใช้สนามกีฬากลางจังหวัด

 2) ควรจัดงาน 1 - 2 วัน โดยใช้สถานที่อำเภอ , สนามกีฬากลาง ,มหาวิทยาลัยราชภัฎพิบูลสงคราม

 3) ควรจัดงาน 1 - 2 วัน สถานที่ควรให้เหมาะสมเพื่อป้องกันฝนตก

 5. กิจกรรมที่คิดว่า ควรมีในงานวันท้องถิ่นไทยจังหวัดพิษณุโลก

 5.1 ควรมีการจัดประชุมทางวิชาการ / การนำเสนอผลงานดีเด่นของ อปท. / การออกร้าน OTOP/การแข่งขันกีฬา/การสังสรรค จำนวน 79 คน คิดเป็นร้อยละ 83.16

 5.2 คำแนะอื่นๆ จำนวน 16 คน คิดเป็นร้อยละ 16.84

เช่น 1) ควรจัดในวันท้องถิ่นไทย,ทำพิธีถวายสักการะรัชกาลที่ 5 หรือทำบุญตักบาตรร่วมกันเฉพาะภาคเช้า

 2) ควรมีการแสดงบนเวทีของ อปท. ทั้งกลางวันและกลางคืน

 3) ควรมีการละเล่นพื้นบ้านของท้องถิ่น การแสดงแต่ละพื้นที่ การแข่งขันกีฬาพื้นบ้าน การแข่งกีฬาระหว่างอำเภอ ,มีการเดินขบวนพาเหรด,การออกร้าน OTOP ควรเป็นของทุกตำบล

 4) มีกิจกรรมที่เป็นส่วนร่วมของประชาชนด้วย

 5) ควรมีการประชุมวิชาการ และแข่งกีฬาก็พอ

 6. ความคิดเห็น และข้อเสนอแนะ

 6.1 ด้านงบประมาณ

 1) เงินที่อุดหนุนควรครอบคลุมค่าใช้จ่ายทุกเรื่อง

 2) ควรให้มีการตั้งงบอุดหนุนไว้ในเทศบัญญัติ/ข้อบัญญัติ

 3) งบประมาณควรเหมาะสมกับระยะเวลาในการจัดงาน

 4) งบประมาณไม่เพียงพอ

 5) จัดไม่คุ้มกับเงินที่ลงทะเบียน

 6.2 ด้านบุคลากร

 1) ควรเป็นวันหยุดบุคคลากรจะได้มาร่วมได้มากขึ้น

 2) ควรมีหน่วยรับผิดชอบด้านประชาสัมพันธ์งานท้องถิ่น

 3) กิจกรรมเน้นการมีส่วนร่วมเฉพาะผู้บริหาร ทำให้ข้าราชการ/พนักงานส่วนท้องถิ่น และประชาชนไม่ได้มีส่วนร่วม

 4) ควรจัดคณะทำงานด้านต่างๆ ให้มากกว่านี้, ควรมีคณะกรรมการร่วมทั้ง 3 รูปแบบ

 5) สรรหาบุคลกรที่ความรู้ในเชิงรุก

 6) บุคลากรที่ดำเนินงานมีน้อย

 7) ขาดการประสานงานที่ดีระหว่างจังหวัด อำเภอ และ อปท.

 6.3 ด้านสถานที่ รวมถึงการบริหารจัดการต่าง ๆ เนื่องจาก

 1) สถานที่รับประทานอาหารไม่เพียงพอ

 2) อยากให้ท้องถิ่นอื่นมีส่วนร่วมในการเป็นตัวแทนด้านสถานที่

 3) การจัดบูธ และการออกร้านควรมีเวลาและสถานที่มากกว่านี้

 4) ควรแยกห้องประชุมสัมมนา ออกจากการจัดแสดงนิทรรศการ และสถานที่จัด แข่งกีฬาควรอยู่บริเวณเดียวกัน

 5) สถานที่จัดงานอยู่ไกลจากตัวเมือง

 6) ควรใช้สถานที่ที่ให้มีการดื่มเครื่องดื่มแอลกอฮอล์ลได้

 7) ควรปรับปรุงรสชาติของอาหาร

**ที่ประชุม รับทราบ**

**3.4 โครงการเพื่อพัฒนาศักยภาพผู้ดูแลเด็กศูนย์พัฒนาเด็กเล็กจังหวัดพิษณุโลก ประจำปี 2554**

ตามที่จังหวัดได้แจ้งกำหนดโครงการเพื่อพัฒนาศักยภาพผู้ดูแลเด็กศูนย์พัฒนาเด็กเล็กจังหวัดพิษณุโลก ประจำปี 2554 โดยมีวัตถุประสงค์เพื่อให้ผู้ดูแลเด็ก ที่เป็นหัวหน้าศูนย์ฯ และผู้ดูแลเด็ก**ทุกคน** ที่ปฏิบัติหน้าที่ ศพด.ของ อปท. มีการพัฒนาการเรียนรู้ด้านการจัดการด้านปฐมวัย ระหว่างวันที่ 26 - 27 เม.ย. 54 ณ โรงแรมอมรินทร์ลากูน โดยมีผู้ดูแลเด็ก ประสงค์เข้ารับการอบรมฯ จำนวน 506 คน และจังหวัดได้แจ้งให้ อปท. ดำเนินการแจ้งผู้ดูแลเด็กได้ทราบ และชำระค่าลงทะเบียน เข้ารับการอบรมในวันดังกล่าว ภายในวันที่ 1 เมษายน 2554 แล้วนั้น

สถจ.พล. ได้ตรวจสอบแล้ว อปท.หลายแห่ง ยังไม่ได้ชำระค่าลงทะเบียนให้กับผู้ดูแลเด็กที่เข้ารับการอบรม (ข้อมูล ณ วันที่ 19 เม.ย. 54) ดังนี้

 1. **อ.เมืองฯ** จำนวน 8 แห่ง ได้แก่ ทน. , ทต.บ้านใหม่ , ทต.พลายชุมพล ,อบต.จอมทอง , อบต.สมอแข, อบต.วัดพริก , อบต.ดอนทอง และอบต.หัวรอ

 2. **อ.วังทอง** จำนวน 6 แห่ง ได้แก่ ทต.วังทอง , อบต.บ้านกลาง , อบต.ท่าหมื่นราม , อบต.พันชาลี , อบต.แม่ระกา และอบต.วังพิกุล

 3**. อ.พรหมพิราม** จำนวน 8 แห่ง ได้แก่ ต.พรหมพิราม , ทต.วงฆ้อง , อบต.ดงประคำ , อบต.หนองแขม , อบต.วังวน , อบต.วงฆ้อง , อบต.หอกลอง , อบต.พรหมพิราม

 4. **อ.บางระกำ** จำนวน 5 แห่ง ได้แก่ ทต.ปลักแรด , อบต.หนองกุลา , อบต.ชุมแสงสงคราม , อบต.นิคมพัฒนา และอบต.คุยม่วง

 5. **อ.นครไทย** จำนวน 10 แห่ง (ยกเว้น อบต.นครชุม ลงทะเบียนแล้ว)

 6. **อ.บางกระทุ่ม** จำนวน 4 แห่ง ได้แก่ ทต.บางกระทุ่ม , อบต.บางกระทุ่ม , อบต.นครป่าหมาก , และอบต.ไผ่ล้อม

 7. **อ.เนินมะปราง** จำนวน 3 แห่ง ได้แก่ ทต.เนินมะปราง , ทต.บ้านมุง และอบต.เนินมะปราง

 8. **อ.ชาติตระการ** จำนวน 3 แห่ง ได้แก่ ทต.ป่าแดง , อบต.บ้านดง , อบต.บ่อภาค

9. **อ.วัดโบสถ์** จำนวน 3 แห่ง ได้แก่ อบต.ท่างาม , อบต.วัดโบสถ์ , อบต.คันโช้ง

**ที่ประชุม รับทราบ**

**3.5 โครงการสังคมไทยร่วมกันคืนครูดีให้ศิษย์ เชิดชู ยกย่อง “ครูสอนดี”** ตามที่คณะรัฐมนตรีได้มีมติ ในคราวการประชุมเมื่อวันที่ 11 มกราคม 2554 มีมติเห็นชอบในหลักการแผนปฏิบัติการปฏิรูปประเทศไทย เพื่ออนาคตคนไทยที่เท่าเทียมและเป็นธรรม “ด้านการสร้างอนาคตของชาติด้วยการพัฒนาคน เด็ก และเยาวชน โดยได้มอบหมายสำนักงานส่งเสริมสังคมแห่งการเรียนรู้และคุณภาพเยาวชน (สสค.) ดำเนินโครงการสังคมไทยร่วมกันคืนครูดีให้ศิษย์ เชิดชู ยกย่อง “ครูสอนดี โดยมีวัตถุประสงค์เพื่อ การยกย่อง เชิดชู “ครูสอนดี” คือ ครูที่มีระบบการสอนดี มีลูกศิษย์ที่ประสบความสำเร็จ และเป็นแบบอย่างในการดำเนินชีวิต เพื่อเป็นแรงบันดาลใจให้กับครูในการพัฒนาการเรียนการสอนที่มีคุณภาพกับเด็กไทยอย่างต่อเนื่อง โดยมีคุณสมบัติ คือ สอนเป็น เห็นผล คนยกย่อง

 เป้าหมาย

 ดำเนินการคัดเลือกครูสอนดี ทั่วประเทศ ประจำปี 2554 จำนวน 20,000 คน จะได้รับเงินรางวัลคนละ 10,000 บาท ดำเนินการคัดเลือกครูสอนดี ให้ได้รับทุนครูสอนดี จำนวน 600 คน ทุนละ 500,000 บาท ในกลุ่มสอนเด็กผู้ด้อยโอกาสบทบาทที่สำคัญของจังหวัดและท้องถิ่น

 จังหวัด

 ผู้ว่าราชการจังหวัดออกคำสั่งแต่งตั้งคณะกรรมการเพื่อการคัดเลือกครูสอนดี และลดความเหลื่อมล้ำทางการศึกษาระดับจังหวัด โดย มีผู้ทรงคุณวุฒิ (ภาควิชาการ) เป็นประธานกรรมการ นายก อบจ. เป็นประธานฯ และผู้ที่นายก อบจ. แต่งตั้งเป็นกรรมการและเลขานุการ

 ผู้ว่าราชการจังหวัด หรือนายอำเภอที่ผู้ว่าราชการจังหวัดมอบหมายจัดให้มีการคัดเลือกผู้แทนกลุ่มต่างๆ เพื่อแต่งตั้งให้เป็นคณะกรรมการเพื่อการคัดเลือกครูสอนดี และลดความเหลื่อมล้ำทางการศึกษาระดับท้องถิ่น โดยมีนายกเทศมนตรีหรือ นายก อบต. เป็นประธานกรรมการ และผู้ที่นายกเทศมนตรีหรือนายก อบต.มอบหมายเป็นกรรมการและเลขานุการ

 องค์กรปกครองส่วนท้องถิ่น

 สรรหาครูนอกสถานศึกษา เช่น ครูเอ็นจีโอที่สอนเด็กด้อยโอกาส เพื่อเสนอชื่อเป็น ครูสอนดี ผ่านคณะกรรมการเพื่อการคัดเลือกครูสอนดี และลดความเหลื่อมล้ำทางการศึกษาระดับท้องถิ่น

**ขั้นตอนการคัดเลือกครูสอนดี**

 **ขั้นที่ 1 การสรรหาครูสอนดี เสนอผ่าน 2 ช่องทาง คือ**

 1. การสรรหาครูในสถานศึกษาให้ผู้บริหารโรงเรียน ครู นักเรียน ผู้ปกครองร่วมกันสรรหา แล้วเสนอชื่อต่อคณะกรรมการระดับท้องถิ่น

 2. การสรรหาครูนอกสถานศึกษา ให้ อปท. สรรหาแล้วเสนอชื่อต่อคณะกรรมการระดับท้องถิ่น

 **ขั้นที่ 2 การคัดเลือกครูสอนดีขั้นตอนแรก**

 1. คณะกรรมการระดับท้องถิ่นคัดเลือกครูสอนดีเพื่อส่งให้คณะกรรมการระดับจัง หวัดไม่เกินร้อยละ 4 ของครูในพื้นที่รับผิดชอบ

 2. คณะกรรมการระดับจังหวัดพิจารณากลั่นกรอง และคัดเลือกครูสอนดีให้เหลือตามจำนวนที่กำหนด และคัดเลือกครูสอนเด็กด้อยโอกาสที่สมควรได้รับทุนครูสอนดี ตามจำนวนที่กำหนดส่งไปยัง สสค.

 **ขั้นที่ 3 การคัดเลือกครูสอนดีขั้นสุดท้าย**

 1. คณะกรรมการระดับท้องถิ่น เปิดโอกาสให้ทักท้วงผลการพิจารณา และอาจสังเกตการสอนของครูสอนดีในท้องถิ่น เพื่อยืนยันรายชื่อไปยังคณะกรรมการระดับจังหวัด

 2. คณะกรรมการระดับจังหวัด เปิดโอกาสให้ท้องถิ่นทักท้วงผลการพิจารณา และอาจสังเกตการสอนของครูผู้สมควรได้รับทุนครูสอนดีในจังหวัด พิจารณา กลั่นกรองและยืนยันรายชื่อ ครูสอนดี และครูผู้สมควรได้รับทุนครูสอนดีไปยัง สสค.

 ทั้งนี้ จะมีการคัดเลือกจังหวัดที่มีการบริหารจัดการที่ดี มีระบบกลไกที่ดีถือเป็นต้นแบบในกระบวนการคัดเลือกครูสอนดีได้ จะได้รับการสนับสนุนรางวัลให้รางวัลละ 5 ล้านบาท จำนวน 10 จังหวัด เพื่อนำไปพัฒนาการเรียนรู้ภายในจังหวัด ต่อไป

 สสค. ขอความร่วมมือ ผวจ. พิจารณาเข้าร่วมโครงการลดความเหลื่อมล้ำด้านโอกาสทางการศึกษา โดยกรอกข้อมูลแสดงความสนใจคัดเลือกพื้นที่ร่วมปฏิรูปประเทศไทยด้านการศึกษา 2554 ตามแบบที่ สสค. กำหนด

**ที่ประชุม รับทราบ**

 **3.6 การพิจารณาคัดเลือกผลงานการประกวดการบริหารจัดการโครงการพัฒนาแหล่งน้ำขนาดเล็กตามแนวพระราชดำริ**

สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) จะดำเนินการประกวดผลงานการบริหารจัดการโครงการพัฒนาแหล่งน้ำขนาดเล็ก ตามแนวพระราชดำริ ซึ่งเป็นส่วนหนึ่งของกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 โดยมีวัตถุประสงค์เพื่อเทิดพระเกียรติและน้อมรำลึกในพระมหากรุณาธิคุณต่อปวงชนชาวไทยที่ได้รับพระราชทานพระราชดำริในการพัฒนาแหล่งน้ำ มากกว่า 2,000 โครงการ

 จังหวัดพิษณุโลก ขอเชิญชวน อปท. พิจารณาคัดเลือกผลงานฯ ส่งเข้าประกวดโครงการดังกล่าว

**ที่ประชุม รับทราบ**

 **3.7 หารือผลการดำเนินการความรับผิดทางละเมิดของเจ้าหน้าที่**

 จังหวัดได้หารือ กรณี อบต.อรัญญิก ได้แต่งตั้งคณะกรรมการสอบข้อเท็จจริงความรับผิดทางละเมิด กรณีสำนักงานการตรวจเงินแผ่นดินภูมิภาคที่ 10 จ.พิษณุโลก ตรวจสอบสัญญาจ้างเลขที่ 47/2549 ลว. 23 สิงหาคม 2549 พบว่า คณะกรรมการดำเนินการประมูลด้วยวิธีการทางระบบอิเล็กทรอนิกส์ ไม่ได้ตรวจสอบว่า ราคาที่ผู้รับจ้างเสนอแต่ละโครงการนั้นสูงกว่าราคากลางหรืองบประมาณหรือไม่ ทำให้ทางราชการได้รับความเสียหาย จำนวน 33,654.87 บาท โดย อบต.อรัญญิกเห็นว่า ความเสียหายเกิดจากความประมาทเลินเล่ออย่างร้ายแรงของคณะกรรมการดำเนินการประมูลฯ และได้มีคำสั่ง ที่ 158/2553 ลว. 19 เมษายน 2553 ให้พนักงานส่วนตำบล จำนวน 3 ราย ชดใช้ค่าสินไหมทดแทน จำนวนดังกล่าว ต่อมาพนักงานส่วนตำบล ได้อุทธรณ์คำสั่งดังกล่าว และนายก อบต.อรัญญิก ได้พิจารณาอุทธรณ์แล้วเห็นว่า คณะกรรมการดำเนินการประมูลฯ มิได้จงใจให้ทางราชการได้รับความเสียหายหรือเสียประโยชน์ จึงยกเลิกคำสั่งเดิม และให้พนักงานส่วนตำบลทั้ง 3 ราย กลับคืนสู่ฐานะเดิม

 สถ. ได้ตอบข้อหารือดังกล่าวแล้ว มีความเห็น ดังนี้

 1.กรณีเมื่อนายก อบต.อรัญญิก ได้วินิจฉัยสั่งการสำนวนการสอบข้อเท็จจริงความรับผิดทางละเมิด โดยมีความเห็นสรุปได้ว่า พนักงานส่วนตำบลปฏิบัติไม่ถูกต้องตามระเบียบแบบแผนของทางราชการ ถือว่าเป็นการกระทำด้วยความประมาทเลินเล่ออย่างร้ายแรง และ อบต.อรัญญิก ได้ออกคำสั่งให้บุคคลดังกล่าวข้างต้น ชดใช้ค่าสินไหมทดแทนแล้ว ต่อมาเมื่อบุคคลดังกล่าว ได้อุทธรณ์คำสั่งของ อบต.**หากไม่มีข้อเท็จจริงที่แตกต่างจากเดิมและไม่มีเหตุผลพิเศษเป็นอย่างอื่น นายกองค์การบริหารส่วนตำบลอรัญญิก ย่อมไม่อาจวินิจฉัยเปลี่ยนแปลงความเห็นเดิมได้** แม้มาตรา 44 วรรคหนึ่ง ประกอบกับมาตรา 45 วรรคหนึ่ง แห่งพระราชบัญญัติวิธีปฏิบัติราชการทางปกครอง พ.ศ.2539 จะบัญญัติให้เจ้าหน้าที่ผู้ทำคำสั่งทางปกครอง เป็นผู้มีอำนาจพิจารณาคำอุทธรณ์ รวมทั้งมีอำนาจเปลี่ยนแปลงคำสั่งของตนได้ หากเห็นด้วยกับคำอุทธรณ์ ทั้งนี้ เทียบเคียงความเห็นคณะกรรมการกฤษฎีกา (คณะพิเศษ) เรื่องเสร็จที่ 522/2550

 2.นายอำเภอเมืองพิษณุโลก ในฐานะผู้กำกับดูแล อบต. เห็นว่า นายก อบต.อรัญญิก ปฏิบัติไม่เป็นไปตามกฎหมายและระเบียบข้อบังคับของทางราชการ นายอำเภอย่อมมีอำนาจดำเนินการตามนัยมาตรา 90 และมาตรา 92 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และหากเกิดความเสียหายแก่องค์การบริหารส่วนตำบลอรัญญิก อันเกิดจากการพิจารณาอุทธรณ์ของนายกองค์การบริหารส่วนตำบลอรัญญิก นายกองค์การบริหารส่วนตำบลอรัญญิก จะต้องรับผิดชอบในความเสียหายที่เกิดขึ้นทั้งหมด หรือไม่ ย่อมเป็นไปตามพระราชบัญญัติความรับผิดทางละเมิดของเจ้าหน้าที่ พ.ศ. 2539

**ที่ประชุม รับทราบ**

**3.8 การเบิกจ่ายเงินอุดหนุนเฉพาะกิจประจำปีงบประมาณ พ.ศ.2551-2553**

 สถจ.ได้ขอขยายเวลาการเบิกจ่ายเงิน ประจำปีงบประมาณ พ.ศ.2551-2553ซึ่งขณะนี้ยังมี อปท.ที่ยังไม่สามารถเบิกจ่ายเงินได้ ดังนี้

 - งบประมาณ พ.ศ. 2551 ได้แก่ อบต.บ้านป่า อบต.วัดจันทร์ อบต.วังอิทก อบต.บ้านพร้าว (งวดที่ 3 งวดสุดท้าย) อบต.วังทอง และ ทต.ป่าแดง

 - งบประมาณ พ.ศ.2553 ได้แก่ ทน. อบต.บึงกอก และ อบต.บางระกำ

**ที่ประชุม รับทราบ**

**3.9 ติดตามความคืบหน้าผลการดำเนินการตามข้อเสนอแนะของ สตง.ภูมิภาคที่ 10**

ให้ อปท. ที่ถูก สตง. ทักท้วงในประเด็นต่างๆ รายงานติดตามผลความคืบหน้า ให้ ทถ.อ. ทราบ เพื่อรายงานจังหวัด และ สถ. ทราบต่อไป

**ที่ประชุม รับทราบ**

**3.10 การตรวจสอบการคลัง อปท.ประจำปีงบประมาณ พ.ศ.2554 ของเจ้าหน้าที่จากกองตรวจสอบระบบการเงินบัญชีท้องถิ่น กรมส่งเสริมการปกครองท้องถิ่น**

สถ.แจ้งแผนการตรวจสอบการคลัง อปท. ประจำปีงบประมาณ พ.ศ.2554 ระหว่างวันที่ 6 - 10 มิ.ย.54 โดยเข้าตรวจสอบ อปท. ได้แก่ อบต.หนองกุลา อบต.คุยม่วง อบต.ชุมแสงสงคราม อบต.แก่งโสภา อบต.ท่าหมื่นราม อบต.บ้านกลาง อบต.วัดโบสถ์ อบต.บ้านน้อยซุ้มขี้เหล็ก อบต.วังยาง ทต.เนินกุ่ม อบต.ท่าตาล อบต.นครป่าหมาก อบจ.จอมทอง และ อบต.ท่าโพธิ์ โดยให้ อปท.ข้างต้นจัดเตรียมเอกสาร/ข้อมูล เพื่อรับการตรวจฯ (รายละเอียดปรากฎตามหนังสือจังหวัดพิษณุโลก ที่ พล 0037.5/ว 2217 ลว. 20 เม.ย.2554)

**ที่ประชุม รับทราบ**

**3.11 โครงการฝึกอบรมเพิ่มประสิทธิภาพของหัวหน้า จนท.พัสดุ และ จนท.พัสดุประจำปีงบประมาณ พ.ศ.2554**

 จังหวัดได้จัดทำโครงการฝึกอบรมเพิ่มประสิทธิภาพของหัวหน้า จนท.พัสดุ และ จนท.พัสดุ ประจำปีงบประมาณ พ.ศ. 2554 ซึ่งจัดอบรมระหว่างวันที่ 23 - 24 พ.ค.54 ณ ห้องสรัสจันทร โรงแรมลีลาวดีปาร์ค แอทนด์ โฮเต็ล อ.เมืองพิษณุโลก โดยให้ อปท. ส่งบุคลากรดังกล่าวเข้ารับการอบรม อปท.ละ 2 คน ค่าลงทะเบียนคนละ 1,000.-บาท ชำระเป็นเงินสด/เช็คสั่งจ่าย สำนักงานส่งเสริมการปกครองท้องถิ่น จังหวัดพิษณุโลก ให้กลุ่มงานการเงินฯ ภายในวันที่ 12 พ.ค.54 (รายละเอียดปรากฏตามหนังสือจังหวัดพิษณุโลก ที่ พล 0037.5/ว 2231 ลว. 21 เม.ย.2554)

**ที่ประชุม รับทราบ**

**3.12 ผลการออกสลากบำรุงกาชาดไทยกรมส่งเสริมการปกครองท้องถิ่น ประจำปี 2554**

 สถ.แจ้งผลการออกสลากบำรุงกาชาดไทย สถ. ประจำปี 2554 ตรวจสอบและโหลดผลการออกรางวัลได้ที่ [www.thailocaladmin.go.th](http://www.thailocaladmin.go.th) หรือเว็บไซต์ สถจ.พล. www.pitloklocal.org

**ที่ประชุม รับทราบ**

**3.13**  **ซักซ้อมค่าใช้จ่ายด้านการบริหารงานบุคคล ซึ่งไม่เกินร้อยละ 40 ตาม พ.ร.บ. บริหารงานบุคคล พ.ศ.2542**

 ค่าใช้จ่ายด้านบุคลากรของ อปท. ตามแผนอัตรากำลัง 3 ปี และ 4 ปี ในการประชุม กทจ. พิษณุโลก ครั้งที่ 4 / 2554 เมื่อวันที่ 25 เมษายน 2554 ให้ อปท. ทุกแห่ง ตรวจสอบค่าใช้จ่ายด้านบุคลากร ทั้งแผนอัตรากำลัง 3 ปี และ 4 ปี ให้ควบคุมอยู่ในเกณฑ์ร้อยละ 35 เปอร์เซนต์

**ที่ประชุม รับทราบ**

**3.14 หนังสือสั่งการเรื่องศูนย์พัฒนาเด็กเล็ก**

**ที่ประชุม รับทราบ**

**3.15 แนวทางการดำเนินงานงบประมาณเงินอุดหนุนเฉพาะกิจ โครงการสร้างหลักประกันรายได้ให้แก่ผู้สูงอายุตามนโยบายของรัฐบาล งบประมาณรายจ่ายประจำปีงบประมาณ พ.ศ.2554**

 เงินอุดหนุนสำหรับการดำเนินงานตามนโยบายรัฐบาลที่ต้องการสร้างหลักประกันด้านรายได้ให้แก่ผู้สูงอายุ โดยจัดสรรเป็นเงินอุดหนุนเฉพาะกิจให้องค์กรปกครองส่วนท้องถิ่นไปดำเนินการจ่ายสวัสดิการเบี้ยยังชีพให้แก่ผู้สูงอายุที่มีอายุ 60 ปีขึ้นไป ที่แสดงความจำนงโดยการขอขึ้นทะเบียนเพื่อขอรับสวัสดิการเบี้ยยังชีพ ซึ่งในงบประมาณผ่านกรมส่งเสริมการปกครองท้องถิ่นได้จัดสรรงบประมาณเงินอุดหนุนเบี้ยยังชีพผู้สูงอายุให้แก่องค์กรปกครองส่วนท้องถิ่น ใน 2 ประเภท คือ เงินอุดหนุนทั่วไป (เงินอุดหนุนที่ได้รับตามภารกิจถ่ายโอน) และเงินอุดหนุนเฉพาะกิจ (ตามนโยบายของรัฐบาล) ดังนั้น เพื่อให้การดำเนินงานด้านสวัสดิการเบี้ยยังชีพผู้สูงอายุขององค์กรปกครองส่วนท้องถิ่นไปในทิศทางเดียวกัน ในปีงบประมาณ พ.ศ. 2554 กรมส่งเสริมการปกครองท้องถิ่นจึงได้รวมงบประมาณทั้ง 2 ประเภท เป็นโครงการเดียวกัน โดยให้ดำเนินการในลักษณะของเงินอุดหนุนเฉพาะกิจ เพื่อให้เป็นไปตามวัตถุประสงค์ของงบประมาณ และสอดคล้องกับนโยบายของรัฐบาล

**ที่ประชุม รับทราบ**

 **3.16 ซักซ้อมระเบียบข้อบังคับการประชุมสภาท้องถิ่น**

**ที่ประชุม รับทราบ**

**ปิดประชุมเวลา 12.00 น.**

 *ลงชื่อ วีระวัฒน์ พูลหน่าย ผู้จดรายงานการประชุม*

 *(นายวีระวัฒน์ พูลหน่าย)*

 *จสถ.ชง.*

 *ลงชื่อ สมพงค์ ชมชัย ผู้ตรวจรายงานการประชุม*

 (*นายสมพงค์ ชมชัย*)

 *นสถ.ชก.*